Translate the text from Welsh to English.



 
Cyfraddau coronafeirws Cymru yw’r uchaf yn y Deyrnas Unedig ar hyn o bryd.


Bydd y Prif Weinidog yn dweud bod Cymru’n wynebu sefyllfa ddifrifol, ac oni bai bod y cyfraddau'n dechrau gostwng dros y tair wythnos nesaf, y bydd yn rhaid i Weinidogion ystyried ailgyflwyno rhai cyfyngiadau yn yr adolygiad nesaf o’r rheoliadau er mwyn dod â lledaeniad y feirws o dan reolaeth.


Dywedodd y Prif Weinidog, Mark Drakeford:



> "Dros y tair wythnos diwethaf, mae nifer yr achosion o’r coronafeirws wedi codi'n sydyn i’r cyfraddau uchaf i ni eu gweld ers i'r pandemig ddechrau, ac mae mwy o bobl yn mynd mor ddifrifol wael nes bod angen triniaeth ysbyty arnyn nhw.  
> 
> 
> "Mae hynny’n golygu bod y pandemig ymhell o fod ar ben. Mae angen i ni gymryd camau nawr i gryfhau'r mesurau sydd yn eu lle ar lefel rhybudd sero er mwyn atal y coronafeirws rhag lledaenu hyd yn oed ymhellach, a gweld mwy o bobl yn mynd yn ddifrifol wael.
> 
> 
> “Gobeithio y bydd y camau hyn yn helpu i atal y llanw o ran yr amrywiolyn delta. Does dim un ohonom ni am weld y cyfyngiadau yn dychwelyd, ond os bydd y cyfraddau yn parhau i godi, ni fydd gan fy Nghabinet ddewis ond ystyried codi'r lefel rhybudd yn yr adolygiad nesaf.
> 
> 
> "Gadewch i ni weithio gyda'n gilydd fel tîm i atal lledaeniad y coronafeirws, a diogelu Cymru a’i chadw ar agor."


Wrth gyhoeddi canlyniad yr adolygiad tair wythnos diwethaf o’r cyfyngiadau coronafeirws, bydd y Prif Weinidog yn cadarnhau y bydd Cymru yn aros ar lefel rhybudd sero, ond y bydd rhai mesurau ychwanegol yn cael eu cymryd i ddiogelu iechyd pobl.


Mae'r canllawiau ynghylch hunanynysu yn newid. Bydd gofyn i oedolion sydd wedi'u brechu'n llawn a phlant a phobl ifanc rhwng 5 a 17 oed hunanynysu nes eu bod wedi cael prawf PCR negatif os bydd rhywun ar eu haelwyd yn arddangos symptomau neu’n cael prawf positif ar gyfer Covid\-19\.


Bydd rhaid i bobl sydd heb gael eu brechu barhau i hunanynysu am 10 diwrnod ar ôl dod i gysylltiad â rhywun sydd wedi profi'n bositif, gan gynnwys cysylltiadau agos y tu allan i'w haelwydydd.


Bydd cymorth pellach yn cael ei roi i benaethiaid er mwyn iddynt fedru gosod mesurau yn eu hysgolion yn gyflym os bydd cyfraddau yr achosion yn uchel yn lleol.


Bydd staff a myfyrwyr ysgolion uwchradd hefyd yn cael eu hannog i gymryd profion llif unffordd ddwywaith yr wythnos i helpu i gadw’r coronafeirws allan o’r ysgolion.


A thra bod nifer yr achosion o’r coronafeirws yn parhau'n uchel iawn, mae Llywodraeth Cymru yn bwriadu ymestyn y defnydd o’r Pàs COVID i theatrau, sinemâu a neuaddau cyngerdd o 15 Tachwedd. Mae'r rhain yn lleoliadau lle mae nifer fawr o bobl yn ymgynnull o dan do, yn agos at ei gilydd, am gyfnodau hir ar y tro.


Brechlynnau yw'r amddiffyniad gorau yn erbyn y feirws o hyd – mae bron i 400,000 o bobl wedi cael eu pigiad atgyfnerthu ar gyfer yr hydref ers i’r rhaglen gael ei lansio, ac mae dros 40% o bobl ifanc 12 i 15 oed wedi cael eu brechu.


Cynhaliwyd trafodaethau gyda'r JCVI ar y bwlch gorau rhwng ail ddos y brechlyn a'r pigiad atgyfnerthu.


Mae Llywodraeth Cymru yn parhau i annog pawb i weithio gartref lle bynnag y bo modd ac yn atgoffa pawb o'r gofyniad cyfreithiol i wisgo gorchudd wyneb mewn mannau cyhoeddus o dan do.


Ddoe fe wnaeth Gweinidog yr Economi, Vaughan Gething, gwrdd â manwerthwyr i'w hannog i wneud popeth o fewn eu gallu i godi ymwybyddiaeth o’r gofyniad cyfreithiol i wisgo gorchuddion wyneb mewn siopau.







Translation:


 
Rates of coronavirus in Wales are currently the highest in the UK.


The First Minister will say Wales is facing a serious situation and that unless rates begin to fall over the next three weeks, Ministers will have to consider reintroducing some restrictions at the next review to bring the spread of the virus under control.


First Minister Mark Drakeford said:



> “Over the past three weeks, coronavirus cases have risen sharply to the highest rates we have seen since the pandemic began and more people are falling so seriously ill that they need hospital treatment.
> 
> 
> “All this means that the pandemic is far from over. We need to take more action now to strengthen the measures we have in place at alert level zero to prevent coronavirus spreading even further and more people falling seriously ill.
> 
> 
> “We hope this action will help to turn the tide of this delta. None of us wants to see a return to restrictions but if rates continue to rise, the Cabinet will have no choice but to consider raising the alert level at the next review.
> 
> 
> “Let’s all work together as a team to reduce the spread of coronavirus and keep Wales open and keep Wales safe.”


Announcing the outcome of the latest three\-week review of the coronavirus regulations, the First Minister will confirm Wales will remain at alert level zero but some extra measures will be taken to protect people’s health.


The guidance around self\-isolation is changing. Adults who are fully vaccinated and children and young people aged five to 17 will be asked to self\-isolate until they have received a negative PCR test if someone in their household has symptoms or tests positive for Covid\-19\.


People who are not vaccinated will still have to self\-isolate for 10 days following contact with someone who has tested positive, including close contacts outside of their household.


Head teachers will be given extra support to quickly put measures in place in their schools if case rates are high locally.


Staff and secondary school students will also be encouraged to take twice\-weekly lateral flow tests to help keep coronavirus out of schools.


And, while coronavirus cases remain very high, the Welsh Government intends to extend the use of COVID Pass to theatres, cinemas and concert halls from 15 November. These are settings where large numbers of people gather indoors, close to each other, for long periods at a time.


Vaccines remain the best defence against the virus – almost 400,000 people have had their autumn booster since the programme was launched and more than 40% of 12 to 15\-year\-olds have had their vaccine.


Discussions have been held with the JCVI on the best interval between the second dose of the vaccine and the booster.


The Welsh Government continues to encourage everyone to work from home wherever possible and to remind everyone of the legal requirement to wear a face covering in indoor public places.


Economy Minister Vaughan Gething yesterday met with retailers to urge them to do everything they can to raise awareness of the legal requirement to wear a face coverings in shops.